ชี้ทองขึ้นถึงกลางปีหน้า ไม่เห็นต่ำ2หมื่นอีกแล้ว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ผู้ค้าทองคาด ครึ่งแรกปีหน้า ราคาทะลุจุดสูงสุดเดิมเหนือ 2 หมื่นบาทได้ ครึ่งปีหลังร่วงนักลงทุนต้องระวัง
นางพวรรณ์ นววัฒนทรัพย์ รองประธานกรรมการ บริษัท วายแอลจี บูลเลียนอินเตอร์เนชั่นแนล เปิดเผยว่า ปีนี้คาดว่าราคาทองคำในตลาดโลกจะปิดที่ประมาณ 1,430 เหรียญสหรัฐต่อออนซ์ และปีหน้า 1,650 เหรียญสหรัฐต่อออนซ์ อย่างไรก็ตาม ราคาจะปรับขึ้นจนถึงครึ่งปีแรกเท่านั้น หลังจากนั้นจะปรับตัวลดลง
ราคาทองคำจะยังรักษาแนวโน้มขาขึ้นได้ โดยได้รับปัจจัยสนับสนุนจากมาตรการกระตุ้นเศรษฐกิจของธนาคารกลางสหรัฐ ปัญหาหนี้ในยุโรป ปัญหาเงินเฟ้อสูงจากสภาพคล่องส่วนเกิน ตลอดจนความต้องการทองคำของจีนและอินเดียเพิ่มขึ้น
“ปีหน้าคาดว่าราคาทองคำจะผันผวนสูง เคลื่อนไหวระหว่าง 1,2001,650 เหรียญสหรัฐ และภายในไตรมาส 2 จะเห็นขึ้นราคาไปแตะ 1,500 เหรียญสหรัฐ ส่วนราคาในประเทศเฉลี่ยทั้งปีจะยืนเหนือ 2 หมื่นบาทต่อบาททองคำได้” นางพวรรณ์ กล่าว
ด้าน นพ.กฤชรัตน์ หิรัณยศิริ ประธานกรรมการกลุ่มบริษัท เอ็มทีเอส โกลด์แม่ทองสุก ให้ความเห็นว่า ปีนี้ราคาทองคำจะแตะ 2 หมื่นบาท หรือขึ้นไปปิดที่ 1,410 เหรียญสหรัฐต่อออนซ์ ส่วนปีหน้าคาดว่าจะปรับตัวขึ้นถึงครึ่งปีแรกที่ 1,5501,600 เหรียญสหรัฐ หรือ 2.182.23 หมื่นบาทโดยราคาทองคำในประเทศจะไม่ต่ำกว่า 2 หมื่นบาท อีกต่อไป
อย่างไรก็ตาม แนวโน้มครึ่งปีหลังต้องติดตามดูเศรษฐกิจสหรัฐ หากมาตรการผ่อนคลายเชิงปริมาณเงินรอบสองได้ผลจะทำให้แนวโน้มราคาทองคำพลิกเป็นขาลง